Borussia Mönchengladbach

**Borussia Mönchengladbach** (plena nomo: Borussia Klub für Leibesübungen 1900 Mönchengladbach) estas futbalklubo en la germania urbo Mönchengladbach - parto de la regiono *Niederrhein*, "malalta Rejno", kiu etendiĝas ambaŭflanke de la rivero Rejno nordokcidente de la urbo Duseldorfo ĝis la german-nederlanda limo.

maldekstra|eta|futbalistoj de *FC Borussia* en la jaro 1900
maldekstra|eta|historia blazono
La klubo havas la emblemajn kolorojn nigro, blanko kaj verdo, kaj komence de la jaro 2012 havis 50&nbsp;000 membrojn. Ĝi aparte konatas pro sia sekcio de vira futbalo, el profesia kaj neprofesiaj viraj kaj aldone multaj knabaj teamoj, sed krome havas ankaŭ sukcesajn sekciojn pri virina futbalo, pri manpilko kaj pri tabloteniso, ĉiuj kun plenaĝaj kaj junulaj teamoj. La unua vira teamo de futbalo en 1965 avancis al la unua germania ligo de futbalo - *Bundesliga* - kaj de tiam kontinue
estas unu el la plej bonaj germanaj teamoj de futbalo: ĝis la somero de 2012 ĝi atingis kvin titolojn de naciaj futbalaj ĉampionoj, trifoje gajnis la nacian futbalan pokalon *DFB-Pokal* kaj dufoje gajnis la eŭropan trofeon UEFA-pokalo, ekde 2009 nomata Eŭropa Ligo de UEFA. En la eterna tabelo de la nacia ligo *Bundesliga* la klubo post la sezono 2013/2014 havas la sesan pozicion. La aparte rapida kaj atakema ludmaniero, per kiu la teamo en la 1970-aj jaroj per grandparte aparte junaj futbalistoj dominis la nacian ligon, alportis al ĝi la kromnomon *Fohlenelf* - "ĉevalida dekunuopo".

Kapitala societo de la nomo *Borussia VfL 1900 Mönchengladbach GmbH* vivtenas la sekcion pri profesia futbalo. La kluba estraro laŭ la stato de somero 2012 konsistas el la kluba prezidanto *Rolf Königs*, el vicprezidantoj *Siegfried Söllner* kaj *Rainer Bonhof*, el ekstrejnisto *Hans Meyer* kiel plia estrarano, krome el afergvidanto *Stephan A.C. Schippers* kaj sporta direktoro *Max Eberl*.

## Klubofonda historio 
Kiel antaŭaĵo de la klubo Borussia Mönchengladbach konsideratas grupo da futbalistoj, kiu la 17-an de novembro 1899 post la malmembriĝo el la sporta klubo *Germania* en la gastejo „Anton Schmitz“ en la urboparto Mönchengladbach-Eicken fondis "futballudan komunumon" je la nomo *FC Borussia*. *Borussia* estas la latina nomo de Prusio, al kiu la urbo Mönchengladbach apartenis ekde 1815 - la nomero kompreneblas kiel esprimo de lojaleco al tiu ŝtato.

La futballuda komunumo komence de la jaro 1990 membriĝis en katolika societo de
la urboparto Eicken, kiu jam havis futbalejon. La 1-an de aŭgusto 1900 la futballuda komunumo fondis la klubon *Fußballklub Borussia 1900*. Post unuaj sportaj sukcesoj kontraŭ najbaraj kluboj la klubo en februaro 1903 decidis celi al pli regulaj matĉoj kontraŭ aliaj teamoj, kaj aliĝis al la en 1898 fondita okcidentgermana ligo de futbalo, kiu kovris pli malpli la teritorion de la nuna federacia lando Nordrejn-Vestfalio. Tio gvidis al organizaj problemoj en la katolika societo, kaj en majo 1903 la klubo decidis pri malmembriĝo katolika societo kaj pri sekva sendependeco. La 23-an de marto 1910 loka juĝejo registris la klubon je la nomo *Borussia 1900 M.gladbach* - kiel numero 30 de la kluba registro.

## Eksteraj ligiloj 
* oficiala kluba retejo

Kategorio:Germanaj futbalteamoj
Kategorio:Futbalteamoj fonditaj en 1900